Cūgšpice
Cūgšpice (vācu: Zugspitze, izrunā: /tsukʃpɪtsə/) ir augstākā virsotne Bavārijas Alpos, kā arī Vācijas augstākā virsotne. Atrodas uz Vācijas un Austrijas robežas. Cūgšpices augstums ir 2962,06 m virs jūras līmeņa. Uz ziemeļiem no Cūgšpices atrodas Garmiša-Partenkirhene, kur 1936. gadā norisinājās ziemas olimpiskās spēles. Pirmo reizi cilvēki uzkāpa Cūgšpicē 1820. gada 27. augustā.